b'\n_START_ARTICLE_\nMaavaba talupoeg\n_START_PARAGRAPH_\nMaavaba talupoeg (l\xc3\xbchemalt ka: maavaba) oli keskaegse Eesti talupoja sotsiaalne kategooria. _NEWLINE_Maavabad talupojad olid isiklikult vabad ja said oma talu (l\xc3\xa4\xc3\xa4ni) tavaliselt  l\xc3\xa4\xc3\xa4nikirjaga. Nad pidid t\xc3\xa4itma s\xc3\xb5jateenistuskohust ja maksma oma l\xc3\xa4\xc3\xa4niisandale maksu ehk rekognitsiooni. Neil polnud tavalise  adratalupoja kohustusi. Hilisemal ajal maavabade talupoegade hulk v\xc3\xa4henes, kuna suurenes teot\xc3\xb6\xc3\xb6 osakaal. Isiklikult vabaks j\xc3\xa4id \xc3\xbcldiselt vaid rannarootsi talupojad, aga ka n\xc3\xa4iteks Muhumaal Koguvas asunud Schmuulide suguv\xc3\xb5sa, mis tegeles postiveo ja k\xc3\xbc\xc3\xbcdit\xc3\xb6\xc3\xb6ga._NEWLINE_Arvatavasti olid maavabad muinas\xc3\xbclikute j\xc3\xa4rglased v\xc3\xb5i v\xc3\xa4hemalt osa nende ees\xc3\xb5iguste p\xc3\xa4rijad. M\xc3\xb5nikord on neid loetud vabatalupoja allkategooriaks, kuid nad eristuvad teistest vabatalupoegadest siiski selle poolest, et teistel isiklikku vabadust reeglina ei olnud.'